Kahdeksas komission direktiivi 86/199/ETY, annettu 26 päivänä maaliskuuta 1986, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, IV, ja VI mukauttamisesta tekniikan kehitykseen



Virallinen lehti nro L 149 , 03/06/1986 s. 0038 - 0045

Suomenk. erityispainos Alue 13 Nide 15 s. 0150

Ruotsink. erityispainos Alue 13 Nide 15 s. 0150



KAHDEKSAS KOMISSION DIREKTIIVI, annettu 26 päivänä maaliskuuta 1986, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, IV, ja VI mukauttamisesta tekniikan kehitykseen (86/199/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY(1), sellaisena kuin se on viimeksi muutettuna direktiivillä 86/179/ETY(2), ja erityisesti sen 5 artiklan ja 8 artiklan 2 kohdan, kansanterveyden suojelemiseksi on tarpeen säätää heksaklorofeenin ja triklokarbaanin puhtausvaatimuksista, käytettävissä olevan tiedon perusteella tietyt väliaikaisesti sallitut aineet ja säilöntäaineet voidaan sallia pysyvästi, kun taas toiset on kiellettävä pysyvästi tai sallittava edelleen määräajaksi, tässä direktiivissä säädetyt toimenpiteet ovat kosmeettisia valmisteita koskevien kaupan teknisten esteiden poistamiseksi laadittujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiiviä 76/768/ETY seuraavasti: 1. Korvataan liitteessä II numero 221 ilmaisulla: "221. Elohopea ja sen yhdisteet lukuun ottamatta liitteessä V mainittuja ja liitteessä VI olevassa 1 osassa mainittuja poikkeuksia". 2. Korvataan liitteessä IV oleva 1 osa ja liitteessä VI oleva 1 ja 2 osa tämän direktiivin liitteillä 1 ja 2. 2 artikla 1. Jäsenvaltioiden on toteutettava tarvittavat toimenpiteet sen varmistamiseksi, että 1 päivästä tammikuuta 1988 alkaen yhteisöön sijoittautuneet valmistajat ja maahantuojat eivät saata markkinoille valmisteita, jotka eivät ole tämän direktiivin vaatimusten mukaisia. 2. Jäsenvaltioiden on toteutettava tarvittavat toimenpiteet sen varmistamiseksi, että 1 kohdassa tarkoitettuja valmisteita ei myydä eikä toimiteta kuluttajalle 31 päivän joulukuuta 1989 jälkeen. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1986 ja niiden on ilmoitettava tästä komissiolle viipymättä. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 4 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä maaliskuuta 1986. Komission puolesta Grigoris VARFIS Komission jäsen (1) EYVL N:o L 262, 27.9.1976, s. 169 (2) EYVL N:o L 138, 24.5.1986, s. 40 LIITE 1 "LIITE IV 1 OSA >TAULUKON PAIKKA> LIITE 2 "LIITE VILUETTELO KOSMEETTISISSA VALMISTEISSA SALLITUISTA SÄILÖNTÄAINEISTAJOHDANTO1. Säilöntäaineet ovat aineita, joita on lisätty kosmeettisiin valmisteisiin pääasiassa mikro-organismien kehittymisen estämiseksi näissä valmisteissa.2. Tunnuksella (*) merkittyjä aineita voidaan lisätä kosmeettisiin valmisteisiin pitoisuuksina, jotka poikkeavat tässä liitteessä säädetyistä pitoisuuksista silloin, kun näitä aineita käytetään tarkoituksiin, jotka selvästi ilmenevät valmisteen esittelystä, esimerkiksi deodorantteina saippuoissa ja sampoiden hilsettä ehkäisevinä aineina.3. Muutkin aineet (esimerkiksi monet eteeriset öljyt ja alkoholit), joita kosmeettisten valmisteiden tuotannossa käytetään, saattavat ehkäistä mikrobeja ja siten parantaa valmisteiden säilyvyyttä. Niitä ei kuitenkaan esitetä tässä liitteessä.4. Tässä luettelossa tarkoitetaan:- "suoloilla" natrium-, kalium-, kalsium-, magnesium-, ammonium- ja etanoliamiinikationien sekä kloridi-, bromidi-, sulfaatti- ja asetaattianionien suoloja.- "estereillä" metyyli-, etyyli-, propyyli-, isopropyyli-, butyyli-, isobutyyli- ja fenyyliestereitä.5. Kaikkien formaldehydia sisältävien valmisteiden tai tässä liitteessä mainittujen formaldehydia vapauttavien aineiden selosteissa on oltava merkintä "Sisältää formaldehydia", jos valmisteen formaldehydipitoisuus on yli 0,05 %.1 OSA>TAULUKON PAIKKA> 2 OSA> TAULUKON PAIKKA>